《和春游三首》
宋代·廖行之

寻胜遨游且乐天，楚狂应是地行仙。
一年最好春三月，到处那能花满川。
梦泽诗肠吞八九，河沙醉境渺三千。
眼中况有江臯佩，应作潇湘胜会传。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。